תקנות הביטוח הלאומי (הכשרת רופא המוסמך לקבוע דרגת נכות)

{{ח:התחלה}}
{{ח:כותרת|תקנות הביטוח הלאומי (הכשרת רופא המוסמך לקבוע דרגת נכות), התשע״א–2011}}

{{ח:פתיח-התחלה}}
{{ח:תיבה|ק״ת תשע״א, 904|תקנות הביטוח הלאומי (הכשרת רופא המוסמך לקבוע דרגת נכות)|https://olaw.org.il/takanot/takanot-6993.pdf}}; {{ח:תיבה|תשע״ז, 233|תיקון|https://olaw.org.il/takanot/takanot-7737.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הביטוח הלאומי#סעיף 118|סעיף 118(ב)(3)}} {{ח:חיצוני|חוק הביטוח הלאומי|לחוק הביטוח הלאומי [נוסח משולב], התשנ״ה–1995}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הכרה בתכנית הכשרה}}
{{ח:ת}} המנהל הכללי של משרד הבריאות (להלן – המנהל), לאחר התייעצות עם המועצה המדעית של ההסתדרות הרפואית בישראל, רשאי להכיר בתכניות הכשרה שמקיים מוסד מוכר כמשמעותו {{ח:חיצוני|חוק המועצה להשכלה גבוהה#סעיף 9|בסעיף 9 לחוק המועצה להשכלה גבוהה, התשי״ח–1958}} (להלן – מוסד מוכר), ובלבד ששוכנע כי התכנית כוללת 56 שעות אקדמיות ומתקיימים בה כל התנאים האלה:
{{ח:תת|(1)}} בין האחראים לבניית תכנית ההכשרה יש רופא בעל ניסיון מעשי בתחום קביעת דרגות נכות לרבות כהונה בוועדות רפואיות, ומשפטן בעל ניסיון בדיני עבודה ודיני ביטוח לאומי;
{{ח:תת|(2)}} כל המורים והמרצים בתכנית ההכשרה יהיו בעלי ידע תאורטי וניסיון מעשי בתחום שאותו הם מלמדים;
{{ח:תת|(3)}} תכנית ההכשרה מקנה ידע ומיומנות בתחומים אלה:
{{ח:תתת|(א)}} היבטים רפואיים של קביעת נכות ודרגות נכות, הערכה תפקודית וכושר עבודה לפחות בתחומים האלה: רפואה תעסוקתית, אורתופדיה, ריאומטולוגיה, רפואה פנימית, נוירולוגיה והתפתחות הילד, פסיכיאטריה, נוירולוגיה, כירורגיה, אורולוגיה, אונקולוגיה, עיניים, אף אוזן גרון, ומחלות עור ומין;
{{ח:תתת|(ב)}} היבטים משפטיים ומינהליים של חוקים ותקנות שלפיהם נקבעים נכות ודרגת נכות, הערכה תפקודית וכושר עבודה;
{{ח:תתת|(ג)}} הכרת פסיקת בתי הדין ובתי המשפט בנושאים האמורים, הכרת מנגנון הביקורת השיפוטית על החלטות ועדה רפואית, לרבות קריאה והבנה של פסקי דין והנחיות בית הדין;
{{ח:תתת|(ד)}} המעמד המשפטי, הסמכויות, החובות והתפקידים של הרופאים והוועדות הרפואיות לפי חוקים, תקנות ונהלים החלים על ועדות רפואיות;
{{ח:תתת|(ה)}} היבטים רפואיים ומשפטיים של המושגים נכות, תפקוד, כושר עבודה, וההבדל בין נכות רפואית לנכות תפקודית;
{{ח:תתת|(ו)}} מושגי יסוד {{ח:חיצוני|חוק הביטוח הלאומי|בחוק הביטוח הלאומי}} ועקרונות הביטחון הסוציאלי בישראל;
{{ח:תתת|(ז)}} עקרונות, נהלים והוראות לקביעת זכויות לגמלאות ולהטבות בתחומים האלה:
{{ח:תתתת|(1)}} ביטוח נפגעי עבודה וקשר סיבתי במחלות מקצוע ומשלח יד;
{{ח:תתתת|(2)}} ביטוח נכות, לרבות נכות כללית, גמלת ילד נכה, קצבאות שירותים מיוחדים והטבות אחרות הניתנות לנכים;
{{ח:תתתת|(3)}} ביטוח נפגעי תאונות;
{{ח:תתתת|(4)}} פיצויים לנפגעי פעולות איבה;
{{ח:תתתת|(5)}} ביטוח סיעוד;
{{ח:תתתת|(6)}} גמלת ניידות;
{{ח:תתתת|(7)}} {{ח:חיצוני|תקנות מס הכנסה (קביעת אחוז נכות)|תקנות מס הכנסה (קביעת אחוז נכות), התש״ם–1979}};
{{ח:תתתת|(8)}} {{ח:חיצוני|חוק פיצוי לנפגעי פוליו|חוק פיצוי לנפגעי פוליו, התשס״ז–2007}};
{{ח:תתת|(ח)}} זכויות וחובות של מבוטח ושל נבדק בוועדה רפואית;
{{ח:תתת|(ט)}} היבטים משפטיים ומינהליים של ניהול דיונים בוועדה רפואית ובוועדה רפואית לעררים;
{{ח:תתת|(י)}} הכרת כללי האתיקה של ההסתדרות הרפואית בישראל והקוד האתי לפוסקים רפואיים שפרסם המוסד לביטוח לאומי;
{{ח:תתת|(יא)}} עקרונות של מניעת ניגוד עניינים, והכרת הנחיות בדבר איסור ניגוד עניינים החלות על רופאים בוועדות רפואיות;
{{ח:תתת|(יב)}} הכרת העקרונות למתן הטבות וגמלאות לנכים לפי חוקים אחרים;
{{ח:תת|(4)}} רופא או חבר ועדה רפואית ייחשב כמי שעבר את ההכשרה אם השתתף ב־90% מן השיעורים, לפחות, ועמד בהצלחה בבחינה.

{{ח:סעיף|2|תכנית הכשרה לרופאים מכהנים}}
{{ח:ת}} המנהל, לאחר התייעצות עם המועצה המדעית של ההסתדרות הרפואית בישראל, רשאי להכיר בתכניות הכשרה שמקיים מוסד מוכר, המיועדת למי שכיהן בפועל כרופא או כרופא חבר ועדה רפואית כאמור {{ח:חיצוני|תקנות הביטוח הלאומי (קביעת דרגת נכות לנפגעי עבודה)|בתקנות הביטוח הלאומי (קביעת דרגת נכות לנפגע בעבודה), התשט״ז–1956}}, {{ח:חיצוני|תקנות הביטוח הלאומי (ביטוח נכות) (קביעת אחוזי נכות רפואי, מינוי ועדות לעררים והוראות שונות)|בתקנות הביטוח הלאומי (ביטוח נכות) (קביעת אחוזי נכות רפואי, מינוי ועדות לעררים והוראות שונות), התשמ״ד–1984}}, {{ח:חיצוני|תקנות הביטוח הלאומי (ביטוח נכות) (ועדות עררים לשירותים מיוחדים ולילד נכה)|ובתקנות הביטוח הלאומי (ביטוח נכות) (ועדות עררים לשירותים מיוחדים ולילד נכה), התשנ״ה–1995}}, לפני פרסומו של {{ח:חיצוני|https://fs.knesset.gov.il/18/law/18_lsr_301101.pdf|חוק הביטוח הלאומי (תיקון מס׳ 115), התש״ע–2009}} (להלן – תיקון מס׳ 115 לחוק), ובלבד ששוכנע כי בתכנית מתקיימים כל אלה:
{{ח:תתת|(1)}} מתקיימות במוסד הדרישות המנויות {{ח:פנימי|סעיף 1|בתקנה 1(1) ו־(2)}};
{{ח:תתת|(2)}} התכנית כוללת 28 שעות אקדמיות ובכללן תרגול מעשי (סימולציה), ומקנה ידע ומיומנות בתחומים המנויים בפסקאות (ב) עד (יב) בתקנת משנה (1)(3);
{{ח:תתת|(3)}} רופא או חבר ועדה רפואית ייחשב כמי שעבר את ההכשרה אם השתתף ב־90% מן השיעורים, לפחות, וכן הגיש עבודה מסכמת על נושא מתוך ההכשרה או עמד בהצלחה בבחינה.

{{ח:סעיף|2א|תכנית המשך|תיקון: תשע״ז}}
{{ח:תת|(א)}} המנהל, לאחר התייעצות עם המועצה המדעית של ההסתדרות הרפואית בישראל, רשאי להכיר בתכנית המשך שמקיים מוסד מוכר, המיועדת למי שהשתתף בתכנית הכשרה לפי {{ח:פנימי|סעיף 1|תקנה 1}} או לפי {{ח:פנימי|סעיף 2|תקנה 2}} והחייב בהשתתפות בתכנית המשך לפי {{ח:חיצוני|חוק הביטוח הלאומי#סעיף 118|סעיף 118(ב)(2) לחוק}}, ובלבד ששוכנע כי מתקיימים כל אלה:
{{ח:תתת|(1)}} במוסד מתקיימות הדרישות המנויות {{ח:פנימי|סעיף 1|בתקנה 1(1) ו־(2)}};
{{ח:תתת|(2)}} התכנית כוללת 12 שעות אקדמיות, בשני מפגשים לפחות;
{{ח:תתת|(3)}} התכנית מקנה ידע עדכני ורענון הידע בתחומים אלה:
{{ח:תתתת|(א)}} מושגי יסוד {{ח:חיצוני|חוק הביטוח הלאומי|בחוק הביטוח הלאומי}} ועקרונות הביטוח הסוציאלי;
{{ח:תתתת|(ב)}} סוגיות רפואיות ואתיות העולות בתחום קביעת נכות ודרגות נכות;
{{ח:תתתת|(ג)}} עדכונם בחקיקה, תקנות, הנחיות ונהלים בנושא פעילות הוועדות הרפואיות;
{{ח:תתתת|(ד)}} פסקי דין עדכניים של בתי דין לעבודה ובתי משפט בנושא פעילות הוועדות הרפואיות;
{{ח:תתתת|(ה)}} עדכונים רפואיים הנוגעים לעבודת הוועדות הרפואיות;
{{ח:תתתת|(ו)}} חוויית מטופל בוועדה הרפואית.
{{ח:תת|(ב)}} רופא או חבר ועדה רפואית ייחשב כמי שעבר את תכנית ההמשך אם השתתף ב־90% מן השיעורים, לפחות, ועמד בהצלחה בבחינה.

{{ח:סעיף|3|בקשה להכרה בתכנית הכשרה|תיקון: תשע״ז}}
{{ח:תת|(א)}} מוסד מוכר המבקש לקבל הכרה לתכנית הכשרה או לתכנית המשך (להלן – תכנית הכשרה) מהמנהל, יגיש למנהל בקשה מפורטת בכתב שישה חודשים לפני המועד המתוכנן לתחילת הלימודים, לפחות, וישלח עותק של הבקשה ליושב ראש המועצה המדעית של ההסתדרות הרפואית בישראל.
{{ח:תת|(ב)}} הבקשה כאמור בתקנת משנה (א) תכלול מידע על תכנית ההכשרה והאם היא לפי {{ח:פנימי|סעיף 1|תקנה 1}}, {{ח:פנימי|סעיף 2|תקנה 2}} או {{ח:פנימי|סעיף 2א|תקנה 2א}}, האחראים לבנייתה, המורים והמרצים וכשירותם וניסיונם בתחום וכן פירוט תכנית הלימודים, היקף שעות הלימוד ומקום הלימודים, ופרטים על אופן עריכת בחינה ותרגול מעשי לפי העניין; המנהל רשאי לדרוש מהמוסד המוכר כל מידע נוסף שיראה לנכון כי הוא נחוץ לו כדי לבחון את הבקשה.
{{ח:תת|(ג)}} המנהל, לאחר התייעצות עם המועצה המדעית של ההסתדרות הרפואית בישראל, יחליט בבקשה כאמור 60 ימים לפני המועד המתוכנן לתחילת הלימודים, לפחות.
{{ח:תת|(ד)}} המנהל רשאי להתיר למוסד מוכר להגיש בקשה להכרה בתכנית פחות משישה חודשים לפני המועד המתוכנן לתחילת הלימודים (להלן – בקשה מאוחרת); הוגשה, באישור, בקשה מאוחרת כאמור, יחליט בה המנהל, לאחר התייעצות עם המועצה המדעית של ההסתדרות הרפואית בישראל, בתוך 45 ימים מקבלת כל המידע הנחוץ לו.
{{ח:תת|(ה)}} לא השיבה המועצה המדעית לפניית המנהל להתייעץ עמה ביחס לבקשה לפי תקנת משנה (ג) או (ד), בתוך 60 ימים מפנייתו, יראו אותה כאילו אין לה התנגדות לבקשה.

{{ח:סעיף|4|הוראות מעבר}}
{{ח:ת}} המנהל רשאי להכיר בתכנית הכשרה לפי תקנות אלה אף בטרם מועד תחילתו של {{ח:חיצוני|https://fs.knesset.gov.il/18/law/18_lsr_301101.pdf|תיקון מס׳ 115 לחוק}}; על בקשה כאמור יחולו הוראות {{ח:פנימי|סעיף 3|תקנה 3}}, בשינויים המחויבים.

{{ח:חתימות|י׳ באדר ב׳ התשע״א (16 במרס 2011)}}
* '''בנימין נתניהו'''
ראש הממשלה
ושר הבריאות
{{ח:סוגר}}
{{ח:סוף}}
[[קטגוריה:בוט חוקים]]